เปิดเบื้องหลัง หน้า 1 ฉบับประวัติศาสตร์ วินาทีสั่งหยุดพิมพ์
หลังจากที่เมื่อคืนที่ผ่านมา มีเหตุการณ์สำคัญเกิดขึ้นในประเทศไทย หนังสือพิมพ์แทบทุกฉบับลงข่าวด่วนขึ้นหน้า 1 แต่มีอีกหลายฉบับที่ปิดกรอบไปแล้ว ไม่สามารถอัพเดตข่าวสารสำคัญในกรอบของวันนี้ได้,ทีมข่าวเฉพาะกิจไทยรัฐออนไลน์ ได้มีโอกาสพูดคุยกับหัวหน้าข่าวหน้า 1 หนังสือพิมพ์ไทยรัฐ หัวเรือใหญ่ผู้ตัดสินใจสั่งการ หยุด กระบวนการพิมพ์ เพื่อรอฟังข่าวสำคัญ พร้อมการแก้ไขปัญหาในแบบฉบับของคนหนังสือพิมพ์ เขาทำกันอย่างไร,เปิดวินาทีสั่ง หยุดพิมพ์ รอพระราชโองการ,หัวหน้าข่าวหน้า 1 เปิดเผยว่า แม้กรอบบ่ายของหนังสือพิมพ์ไทยรัฐจะปิดกรอบไปเรียบร้อยแล้ว โดยมีเหตุการณ์สำคัญในตอนเช้าเป็นพาดหัวใหญ่บนหน้า 1 แต่กรอบเช้ากำลังจะเข้าสู่กระบวนการพิมพ์ หัวหน้าข่าวหน้า 1 ได้รับสัญญาณมาว่า ให้รอฟังข่าวสำคัญที่จะเกิดขึ้นในค่ำคืนวันนี้ ด้วยความคุ้นเคยกับข่าวมานาน จึงคาดเดาได้ว่า อาจจะเป็นข่าวที่เกี่ยวโยงกับสถานการณ์ในช่วงเช้า จึงสั่งหยุดทุกอย่างไม่ให้ดำเนินต่อ เพื่อเตรียมการทำข่าวจากหน้าจอโทรทัศน์,กระแสโซเชียล แห่แชร์ ยักษ์เขียวไทยรัฐ วิ่งถึงวังน้อย ต้องเรียกกลับมา จริงหรือ?,หัวหน้าข่าวหน้า 1 หนังสือพิมพ์ไทยรัฐ ตอบอย่างชัดเจน ว่า ถ้าเป็นความผิดพลาด เช่น พาดหัวผิด นำเสนอผิด แล้วเกิดความเสียหาย เราเรียกกลับแน่นอน แต่เหตุการณ์เมื่อคืนนี้ ไม่ได้เป็นความผิดพลาด แต่เป็นเหตุการณ์ตามเวลา ณ เวลา 3 ทุ่มยังเป็นเหตุการณ์ที่พรรคไทยรักษาชาติส่งชื่อแคนดิเดตนายกฯ ถูกต้องอยู่ จนถึงนาทีที่มีพระราชโองการ ดังนั้น เราไม่มีความจำเป็นที่จะต้องเรียกกลับ,คุณค่าหนังสือพิมพ์ คือ บันทึกประวัติศาสตร์,เมื่อถามถึงคุณค่าของหนังสือพิมพ์ จากหัวหน้าข่าวหน้า 1 ผู้มากประสบการณ์ ได้รับคำตอบว่า ข่าวออนไลน์ ข่าวทีวี มีความรวดเร็ว ขณะที่ หนังสือพิมพ์ เป็นกระบวนการที่ต้องใช้เวลาในการทำ ไม่ว่าจะมีข่าวอะไรเกิดขึ้น ต้องผ่านกระบวนการต่างๆ เพื่อออกตามกำหนด แต่หนังสือพิมพ์ จะมีข้อได้เปรียบอยู่ข้อหนึ่ง ก็คือ ทำหน้าที่ซึมซับเหตุการณ์ทั้งหมด เป็นการบันทึกประวัติศาสตร์ของวันนั้น ต่อไปในอนาคตหลักฐานนี้จะยังคงอยู่,หนังสือพิมพ์วันนี้ คือ การบันทึกประวัติศาสตร์ เพื่ออนาคต, นี่คือคุณค่าของหนังสือพิมพ์ที่ยังมีอยู่ และจะต้องรักษาไว้,ในยุคที่ข่าวสารเกิดขึ้นได้ทุกวินาที สอดรับกับโลกดิจิตอลที่มีการรับ-ส่ง ข้อมูลด้วยความรวดเร็ว ขณะที่ สื่ออย่างหนังสือพิมพ์ก็ต้องปรับตัวเช่นกัน เพราะไม่อย่างนั้นแล้ว ข่าวที่ลงหน้าหนึ่งในวันพรุ่งนี้ ก็อาจไม่ทันกับเหตุการณ์ก็เป็นได้,ผศ.สกุลศรี ศรีสารคาม หัวหน้าสาขาวารสารศาสตร์คอนเวอร์เจ้นท์ คณะนิเทศศาสตร์ สถาบันการจัดการปัญญาภิวัฒน์ แหล่งข่าวที่ทีมข่าวได้ชวนสนทนา ถามกลับมาในทันที, ผศ.สกุลศรี ตั้งคำถามชวนคิด,หัวใจ ของหนังสือพิมพ์ ไม่ใช่ กระดาษ,นักวิชาการด้านสื่อสารมวลชน อธิบายถึงหัวใจสำคัญของหนังสือพิมพ์ ว่า ,รูปแบบ วิธีการทำงาน และเนื้อหาในแบบที่หนังสือพิมพ์เป็น อันประกอบไปด้วย ความลึก การให้รายละเอียดในเชิงวิเคราะห์ ประสบการณ์ของนักข่าว การเก็บรวบรวมข้อมูลจากหลายๆ ที่และนำมาเสนอด้วยวิธีการเขียนที่ร้อยเรียงเป็นเรื่องราว ทำให้ผู้อ่านเข้าใจและเห็นภาพตาม,นี่คือลักษณะของความเป็น หนังสือพิมพ์, ,นักวิชาการด้านสื่อสารมวลชน ชี้แนะ,ถามว่า เป็นเพราะเหตุใดคนจึงอยากอ่านหนังสือพิมพ์อยู่นั้น เนื่องจากข่าวออนไลน์เป็นข่าวสั้นๆ หลายข่าว ขณะที่ หนังสือพิมพ์รวบรวมเนื้อหาทั้งหมดมาให้ มีความลึก มีบทวิเคราะห์ มีความเห็นของคนที่หลากหลาย สามารถใช้ข้อมูลที่หนังสือพิมพ์นำเสนอไปต่อยอดได้ คิดว่า นี่เป็นเหตุผลที่คนยังอยากอ่านหนังสือพิมพ์อยู่,ไม่สู้ความเร็ว แต่สู้ความลึก,นอกจากนี้ หนังสือพิมพ์ไม่ควรแข่งกับออนไลน์ในเรื่องของความเร็ว เพราะไม่มีทางที่จะสู้ได้ แต่สิ่งที่หนังสือพิมพ์ควรแข่งกับออนไลน์ คือ ความลึกของข่าว บทวิเคราะห์ และหนังสือพิมพ์ยังตรวจสอบข้อมูลได้ดีกว่าออนไลน์ รวบรวมข้อมูลที่กระจัดกระจายมาจบในที่เดียว นี่คือสิ่งที่หนังสือพิมพ์ควรทำ,ขณะที่ ออนไลน์ จะมาเป็นก้อนเล็กๆ ทีละนิด และกระจายไปทีละชิ้น บางทีคนสับสน แต่หนังสือพิมพ์จะทำให้คนไม่เกิดความสับสนในข้อมูลนั้น เพราะว่าเรียงลำดับเหตุการณ์ให้ครบถ้วน มีข้อมูลจากทุกฝ่ายที่เกี่ยวข้องมารวมไว้ในที่เดียว,เหตุสุดวิสัย ข่าวสำคัญ ไม่ทันปิดหน้า แก้ไขสถานการณ์อย่างไร?,สำหรับการทำงานของหนังสือพิมพ์นั้น จะมีการปิดหน้าตามช่วงเวลาต่างๆ หากมีสถานการณ์สำคัญในช่วงดึก หลังจากที่ปิดหน้าไปแล้ว คนหนังสือพิมพ์ มีวิธีการแก้ไขปัญหาอย่างไร,หัวหน้าสาขาวารสารศาสตร์คอนเวอร์เจ้นท์ สถาบันการจัดการปัญญาภิวัฒน์ เผยว่า ข่,าวบางข่าวเกิดหลังจากที่หนังสือพิมพ์ปิดหน้าไปแล้ว หากเทคโนโลยีทำทันก็สามารถเปลี่ยนหน้า 1 ได้ แต่หากสุดวิสัยจริงๆ เปลี่ยนไม่ได้ ต้องมองว่า ทุกวันนี้หนังสือพิมพ์ยังมีกรอบเช้า และกรอบบ่าย สามารถแก้ไขได้,อีกข้อหนึ่ง คือ ,ทุกวันนี้หนังสือพิมพ์ไม่ได้มีแค่แพลตฟอร์มเดียว หนังสือพิมพ์ทุกฉบับมีเว็บไซต์ออนไลน์ และโซเชียลมีเดีย เพราะฉะนั้น สามารถใช้พื้นที่บนออนไลน์แทนในการอัพเดตข้อมูล เพื่อรอกรอบบ่ายได้ ในกรณีที่สุดวิสัยไม่สามารถแก้ไขได้ในทันที,แต่หากไม่ใช่ในสถานการณ์ที่พลิกล็อกทันทีทันใด เป็นสิ่งที่รู้ล่วงหน้า สามารถพัฒนาข้อมูลต่อได้ อาจจะปรับข้อมูล โดยส่วนที่ทันต่อเหตุการณ์นำเสนอผ่านออนไลน์ไปแล้ว ส่วนหนังสือพิมพ์จะให้บริบทข้อมูล คำอธิบายที่เพิ่มเติม,หน้า 1 ต้องเปลี่ยน ก้าวข้ามสถานการณ์ปัจจุบัน นำเสนอสเตปต่อไป,ผศ.สกุลศรี กล่าวต่อว่า หน้า 1 หนังสือพิมพ์ในอนาคต อาจจะเปลี่ยนเป็นบริบทในเชิงลึกมากกว่าข่าวทันเหตุการณ์รายวัน โดยทำให้คนเข้าใจสถานการณ์มากขึ้น และพูดถึงสเตปต่อไปว่า จะเป็นอย่างไร,เพราะฉะนั้น มองว่า, หน้า 1 ของหนังสือพิมพ์จะต้องเปลี่ยนจากวันนี้มีเหตุการณ์อะไรเกิดขึ้นบ้าง เป็นการมองไปข้างหน้า เพื่อบอกได้ว่า สเตปต่อไปคืออะไร เพื่อจะได้ไม่ตกกระแส และสิ่งที่จะได้จากคนหนังสือพิมพ์ที่มีความชำนาญ วิเคราะห์ คาดการณ์ หรือมองอะไรต่อยอดไปจากสิ่งที่เป็นในเหตุการณ์ปัจจุบัน คนจะอ่านหนังสือพิมพ์ เพราะออนไลน์ไม่มีเวลาทำเรื่องลักษณะนี้ เพราะต้องรวดเร็วนาทีต่อนาที, นักวิชาการด้านสื่อสารมวลชน ฝากทิ้งท้าย.
ในยุคที่ข่าวสารเกิดขึ้นได้ทุกวินาที สอดรับกับโลกดิจิตอลที่มีการรับ-ส่ง ข้อมูลด้วยความรวดเร็ว ขณะที่ สื่ออย่างหนังสือพิมพ์ก็ต้องปรับตัวเช่นกัน
หนังสือพิมพ์,โรงพิมพ์,ข่าวหน้า1,รถส่งหนังสือพิมพ์,ทีมข่าวเฉพาะกิจไทยรัฐออนไลน์